Изпълнителна агенция „Морска администрация”

**АУ:756: Издаване на удостоверение за експлоатационна годност (УЕГ) на пристанище, пристанищен терминал и специализиран пристанищен обект**

* **Правно основание за предоставянето на административната услуга:**
* Закон за морските пространства, вътрешните водни пътища и пристанищата на Република България (ЗМПВВППРБ);
* Наредба № 9 от 2013 г. за изискванията за експлоатационна годност на пристанищата и специализираните пристанищни обекти (НИЕГПСПО);

На проверка за издаване на УЕГ подлежат всички регистрирани или заявени за регистрация пристанища, пристанищни терминали и специализирани пристанищни обекти:

* пристанища/пристанищни терминали за обществен транспорт– по чл. 103 от ЗМПВВППРБ;
* рибарски пристанища – по чл. 107 от ЗМПВВППРБ;
* яхтени пристанища – по чл. 108 от ЗМПВВППРБ;
* пристанища със специално предназначение – по чл. 109 от ЗМПВВППРБ;
* специализирани пристанищни обекти – по чл. 111а или 111б ЗМПВВППРБ.

Съгласно чл. 95, ал. 2 от ЗМПВВППРБ, експлоатационната годност на пристанищата се удостоверява с удостоверение за експлоатационна годност, издавано от министъра на транспорта и съобщенията или от оправомощено от него длъжностно лице.

* **Орган по предоставянето на административната услуга:**
* Административната услуга се предоставя от Изпълнителна агенция „Морска администрация” (ИАМА);
* Удостоверението за експлоатационна годност се издава от министъра на транспорта и съобщенията;
* Проверките за издаване на УЕГ се извършват от териториалните дирекции на ИАМА в Бургас, Варна, Лом и Русе, при наличие на редовно подадено заявление, с приложени към него всички изискващи се документи.
* **Срок за предоставяне на административната услуга:**
* Удостоверението за експлоатационна годност на пристанище, пристанищен терминал или специализиран пристанищен обект се издава **в едномесечен срок** от подаването на заявление и приложените редовни документи.

Когато се установи, че заявлението не съответства на изискванията или не е представен някой от изискуемите документи, директорът на съответната териториална дирекция на ИАМА и капитан на пристанището незабавно уведомява заявителя да отстрани нередностите в 7 (седем) дневен срок от съобщението за това с указание, че неотстраняването им ще предизвика постановяване на отказ от издаването на исканото удостоверение за експлоатационна годност. Едномесечният срок за издаване на удостоверение за експлоатационна годност започва да тече след отстраняване на нередовностите.

Валидността на удостоверението за експлоатационна годност се определя в съответствие с разпоредбата на чл. 63, ал. 1 – ал. 6 от НИЕГПСПО, в зависимост от всеки конкретен случай.

* **Орган, осъществяващ контрол върху дейността на органа по предоставянето на услугата:**
* Изпълнителния директор на Изпълнителна агенция „Морска администрация”.
* **Електронен адрес, на който се предоставя услугата:** <https://egov.bg/wps/portal/egov/dostavchitsi%20na%20uslugi/izpalnitelni%20agentsii/uslugi-145/756?cP=2>
* **Електронен адрес за предложения:**
* bma@marad.bg
* **Административни звена, в които се подават документите и се получава информация за хода на преписката:**

Центрове за административно обслужване:

* **дирекция „Пристанища и пристанищни услуги”**

гр. София, п.к. 1000, ул. „Дякон Игнатий” № 9, тел. 0700 10 145. Стандартно работно време, с непрекъснат режим на работа: понеделник - петък от 09:00 до 17:30, email: bma@marad.bg;

* **дирекция „Морска администрация – Варна”**

гр. Варна, п.к. 9000, бул. „Приморски” № 5, тел. 0700 10 145. Стандартно работно време, с непрекъснат режим на работа: понеделник - петък от 09:00 до 17:30, email: hm\_vn@marad.bg;

* **дирекция „Морска администрация – Бургас”**

гр. Бургас, п.к. 8000, ул. „Княз Ал. Батенберг” № 3, тел. 0700 10 145. Стандартно работно време, с непрекъснат режим на работа: понеделник - петък от 09:00 до 17:30, email: hm\_bs@marad.bg;

* **дирекция „Речен надзор – Русе”**

гр. Русе, п.к. 7000, ул. “Пристанищна” № 20, тел. 0700 10 145. Стандартно работно време, с непрекъснат режим на работа: понеделник-петък от 09:00 до 17:30, email: hm\_rs@marad.bg;

* **дирекция „Речен надзор – Лом”**

гр. Лом, п.к. 3600, Дунавски парк № 3, тел. 0700 10 145. Стандартно работно време, с непрекъснат режим на работа: понеделник-петък от 09:00 до 17:30, email: hm\_lm@marad.bg.

***⁕ Обаждането по телефон се таксува съгласно личния Ви тарифен план.***

* **Необходими условия и документи, за да ползвате услугата:**
1. Заявление за издаване на УЕГ на пристанище, пристанищен терминал или специализиран пристанищен обект по чл. 111а или чл. 111б от ЗМПВВППРБ:
	1. За издаване на първо УЕГ, заявлението се подава от неговия собственик.

Първо УЕГ се издава преди вписването на пристанище, пристанищен терминал или специализиран пристанищен обект в Регистъра на пристанищата на Република България, съгласно чл. 64 от НИЕГПСПО.

* 1. За издаване на ново УЕГ заявлението се подава от неговия собственик, с изключение на случаите, когато се иска издаване на ново УЕГ поради:

а) настъпили промени в пристанищните дейности и услуги по чл. 116, ал. 2, т. 2 и/или 3 от ЗМПВВППРБ;

б) настъпили промени в някой от пристанищните оператори, получили достъп до пазара на пристанищните дейности и услуги по чл. 116, ал. 2, т. 2 и/или 3 от ЗМПВВППРБ;

в) изтичане срока на издаденото временно УЕГ;

В случаите по т. 1.2, подточки а) – в), заявлението се подава от пристанищния оператор.

1.2.1. Ново УЕГ на пристанище за обществен транспорт се издава преди вписване в Регистъра на пристанищата на Република България, съгласно чл. 65 от НИЕГПСПО на настъпили промени за:

 – вида на пристанището;

 – собственика на пристанището;

 – пристанищните дейности и услуги по чл. 116, ал. 2, т. 2 и/или 3 от ЗМПВВППРБ;

 – пристанищния оператор (или оператори), получил достъп до пазара на пристанищните дейности и услуги по чл. 116, ал. 2, т. 2 и/или 3 от ЗМПВВППРБ.

1.2.2. Ново УЕГ на терминал от пристанище за обществен транспорт се издава преди вписване в Регистъра на пристанищата на Република България на настъпили промени в предназначението на терминала или в някое от обстоятелствата по ал. 1, т. 1, т. 3 и т. 4 на чл. 65 от НИЕГПСПО.

1.2.3. Ново УЕГ на пристанище по чл. 107 - 109 от ЗМПВВППРБ и на зона от пристанище за обществен транспорт, която по своето предназначение отговаря на характеристиките на пристанище по чл. 107, 108 или 109 от ЗМПВВППРБ, се издава преди вписване в Регистъра на пристанищата на Република България на настъпили промени в обстоятелствата по ал. 1, т. 1 или т. 2 на чл. 65 от НИЕГПСПО, както и при промяна предназначението на зоната.

1.2.4. Ново УЕГ на специализиран пристанищен обект се издава преди вписване в Регистъра на пристанищата на Република България на настъпили промени на вида на специализирания пристанищен обект или на собственика му.

1.2.5. Ново УЕГ на пристанище, пристанищен терминал или специализиран пристанищен обект се издава и при изтичане на срока на валидност на по-рано издаденото удостоверение.

1.2.6. Когато съществуващо пристанище за обществен транспорт, в което няма обособени терминали, бъде разширено чрез изграждане на нов терминал или в такова пристанище бъде обособена зона, която по своето предназначение отговаря на характеристиките на пристанище по чл. 107, 108 или 109 от ЗМПВВППРБ, преди вписване в Регистъра на пристанищата на Република България, съгласно чл. 66 от НИЕГПСПО на новия терминал (зона) се издават:

а) първо УЕГ на новопостроения терминал (новообособената зона) и

б) ново УЕГ на терминал от пристанище за обществен транспорт **-** за останалата част от пристанището.

1.3. Заявление за издаване на временно УЕГ на пристанище за обществен транспорт или терминал от такова пристанище, съгласно чл. 69, ал. 4 от НИЕГПСПО, се подава от:

а) собственика на пристанищната територия и инфраструктура на пристанището/терминала - в случаите по чл. 67, ал. 1 от НИЕГПСПО;

б) пристанищния оператор - в случая по чл. 67, ал. 2 от НИЕГПСПО.

1.3.1. Временно УЕГ на пристанище за обществен транспорт или терминал от такова пристанище, съгласно чл. 67, ал. 2 от НИЕГПСПО се издава и в случаите на промяна в пристанищния оператор, получил достъп до пазара на пристанищните дейности и услуги по чл. 116, ал. 2, т. 2 и/или 3 от ЗМПВВППРБ, когато са изпълнени едновременно следните условия:

а) за пристанището/терминала има издадено валидно УЕГ;

б) новият пристанищен оператор представи надлежни писмени доказателства, удостоверяващи, че ще прилага технологичните карти и/или инструкциите за обслужване на пътници на досегашния оператор и ще използва:

- мобилното работно оборудване на досегашния оператор или аналогично, или подобно на него работно оборудване, което позволява точно изпълнение на описаните в технологичните карти технологии на обработка на товарите;

- пряко заетия в товарно-разтоварните операции или обслужването на пътници персонал на досегашния оператор или други работници и служители, чиито образование и квалификация съответстват на изискванията в технологичните карти и/или инструкциите за обслужване на пътниците.

2. Заявлението за издаване на УЕГ се подава до министъра на транспорта и съобщенията, чрез ИАМА и съгласно чл. 71, ал. 1 от НИЕГПСПО трябва да съдържа:

2.1. данни за заявителя (собственика) - наименование, седалище, адрес на управление и ЕИК, съответно код по БУЛСТАТ:

2.1.1 когато собственикът на пристанищната територия и инфраструктура на пристанището е физическо лице, данните по т. 2.1 включват: имената, постоянния и настоящия адрес и ЕГН;

2.1.2. заявлението по т. 2 може да бъде подписано и подадено и от пълномощник, чиято представителна власт произтича от изрично пълномощно, съставено в писмена форма.

2.2. в какво се състои искането, в т. ч.:

а) наименованието и вида на пристанището;

б) пристанищните дейности и услуги, които ще се предоставят и за извършването на които е необходимо ползването на елементи на линейната техническа инфраструктура на пристанището/пристанищния терминал;

в) наименованието, седалището, адреса на управление и ЕИК на пристанищния оператор или оператори, получили достъп до пазара на пристанищни дейности и услуги.

2.2.1 Когато заявителят или пристанищен оператор по т. 2.2., буква „в” е чуждестранно лице, вместо ЕГН, ЕИК или код по БУЛСТАТ се посочват данните, които според националното законодателство на лицето служат за индивидуализирането му.

2.3. списък на приложените документи;

2.4. подпис на заявителя (съответно на лицето, което го представлява);

2.5. към заявлението по чл. 71, ал. 1 от НИЕГПСПО се прилагат всички изискуеми документи съгласно чл. 72, ал. 1, чл. 73, ал. 2, чл. 74, ал. 3, чл. 75, ал. 2, чл. 76, ал. 2 и чл. 77, ал. 2 от НИЕГПСПО в зависимост от конкретния случай за издаване на удостоверението (първо, ново или временно).

* **Подайте необходимите документи лично, чрез упълномощено лице, чиято представителна власт произтича от изрично пълномощно, съставено в писмена форма, по куриер или електронен път, подписани с КЕП, при спазване на изискванията на Наредбата за общите изисквания към информационните системи, регистрите и електронните административни услуги.**
* **Начин на получаване на резултата от услугата:**
* в центровете за административното обслужване, където е заявена услугата;
* на посочен от заявителя на услугата адрес чрез лицензиран пощенски оператор.
* **Такси за услугата:** Заплащането на таксите е по банков път или на ПОС терминал на центъра за административно обслужване.

Съгласно Тарифа № 5 за таксите, които се събират в системата на Министерството на транспорта и съобщенията (Тарифа № 5) се събират такси, както следва:

За извършване на проверка на експлоатационната годност на пристанище или пристанищен терминал по искане на заинтересуваното лице с цел издаване на УЕГ се събират следните такси:

1. за пристанище за обществен транспорт или терминал от такова пристанище – 1 000 (хиляда) лв. (чл. 83б, ал. 1, т. 1 от Тарифа № 5);

2. за пристанище по чл. 107 - 109 от ЗМПВВППРБ – 600 (шестстотин) лв. (чл. 83б, ал. 1, т. 2 от Тарифа № 5).

Отказите на министъра на транспорта и съобщенията (съответно на оправомощеното от него длъжностно лице), постановени при условията и по реда на чл. 90 и чл. 91 от НИЕГПСПО, подлежат на обжалване по реда на Административнопроцесуалния кодекс.